CELEX: 32017D0005
Language: fi
Date: 2017-01-26 00:00:00
Title: Euroopan keskuspankin päätös (EU) 2017/468, annettu 26 päivänä tammikuuta 2017, tilastointiin liittyvien tiedonantovaatimusten noudattamatta jättämisestä annetun päätöksen EKP/2010/10 muuttamisesta (EKP/2017/5)

22.3.2017   
               
               
                  FI
               
               
                  Euroopan unionin virallinen lehti
               
               
                  L 77/1
               
            EUROOPAN KESKUSPANKIN PÄÄTÖS (EU) 2017/468,
      annettu 26 päivänä tammikuuta 2017,
      tilastointiin liittyvien tiedonantovaatimusten noudattamatta jättämisestä annetun päätöksen EKP/2010/10 muuttamisesta (EKP/2017/5)
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5.1 ja 34.1 artiklan,
      ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/1998 (1) ja erityisesti sen 7 artiklan,
      ottaa huomioon Euroopan keskuspankin valtuuksista määrätä seuraamuksia 23 päivänä marraskuuta 1998 annetun neuvoston asetuksen (EY) N:o 2532/98 (2) ja erityisesti sen 6 artiklan 2 kohdan,
      ottaa huomioon Euroopan keskuspankin valtuuksista määrätä seuraamuksia 23 päivänä syyskuuta 1999 annetun Euroopan keskuspankin asetuksen (EY) N:o 2157/1999 (EKP/1999/4) (3),
      sekä katsoo seuraavaa:
      
                  (1)
               
               
                  Päätöksessä EKP/2010/10 (4) vahvistettu menetelmä, jonka mukaisesti kerätään tietoja määräysten rikkomisesta ja määrätään seuraamuksia, on osoittautunut tehokkaaksi keinoksi käsitellä tapauksia, joissa tiedonantovaatimuksia ei ole noudatettu, joten sen soveltamisalaa pitäisi laajentaa koskemaan tapauksia, joissa tiedonantovaatimuksia on mahdollisesti jätetty noudattamatta Euroopan keskuspankin asetuksen (EU) N:o 1333/2014 (EKP/2014/48) (5) yhteydessä.
               
            
                  (2)
               
               
                  Tiedonantajien velvoitetta vastata Euroopan keskuspankin tai kansallisten keskuspankkien tiedusteluihin, jotka koskevat mahdollisia tapauksia, joissa niiden tiedonantovaatimuksia on jätetty noudattamatta, olisi selvennettävä.
               
            
                  (3)
               
               
                  Tästä syystä päätöstä EKP/2010/10 olisi muutettava vastaavasti,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutokset
      Muutetaan päätös EKP/2010/10 seuraavasti:
      
                  1.
               
               
                  Muutetaan 1 artikla seuraavasti:
                  
                              a)
                           
                           
                              korvataan 2 kohta seuraavasti:
                              
                                          ”2.
                                       
                                       
                                          ’rahalaitoksella’ samaa kuin Euroopan keskuspankin asetuksen (EU) N:o 1071/2013 (EKP/2013/33) (*1) 1 artiklan a kohdassa, ja käsite sisältää Euroopan keskuspankin asetuksen (EU) N:o 1333/2014 (EKP/2014/48) (*2) yhteydessä rahalaitoksen kaikki unionissa ja EFTAssa sijaitsevat sivuliikkeet, jollei kyseisen asetuksen säännöksissä ole nimenomaisesti toisin säädetty,
                                       
                                    
                        
                              b)
                           
                           
                              korvataan 6 kohta seuraavasti:
                              
                                          ”6.
                                       
                                       
                                          ’kansallisen keskuspankin asettamalla määräpäivällä’ päivää ja kellonaikaa, jona asianomaisen kansallisen keskuspankin on antamansa määräyksen mukaan vastaanotettava tiedot tiedonantajilta;”;
                                       
                                    
                        
                              c)
                           
                           
                              lisätään 10 kohta seuraavasti:
                              
                                          ”10.
                                       
                                       
                                          ’sivuliikkeellä’ liiketoimipaikkaa, joka on laitoksesta oikeudellisesti riippuvainen osa ja jossa harjoitetaan suoraan laitoksen liiketoimintaan olennaisesti kuuluvia toimia;”;
                                       
                                    
                        
                              d)
                           
                           
                              lisätään 11 kohta seuraavasti:
                              
                                          ”11.
                                       
                                       
                                          ’unionissa tai EFTA:ssa toimivalla sivuliikkeellä’ sivuliikettä, joka sijaitsee ja on rekisteröity unionin jäsenvaltiossa tai EFTA-maassa;”;
                                       
                                    
                        
            
                  2.
               
               
                  Muutetaan 2 artikla seuraavasti:
                  
                              a)
                           
                           
                              korvataan 1 kohta seuraavasti:
                              ”1.   EKP ja kansalliset keskuspankit valvovat, että tiedonantajat noudattavat tiedonantovelvoitteensa edellyttämiä vähimmäisvaatimuksia, sellaisina kuin ne on asetettu asetuksen (EU) N:o 1071/2013 (EKP/2013/33) liitteessä IV, asetuksen (EU) N:o 1072/2013 (EKP/2013/34) (*3) liitteessä II, asetuksen (EU) N:o 1073/2013 (EKP/2013/38) liitteessä IV, asetuksen (EU) N:o 1074/2013 (EKP/2013/39) liitteessä III, asetuksen (EU) N:o 1075/2013 (EKP/2013/40) liitteessä III ja asetuksen (EU) N:o 1333/2014 (EKP/2014/48) liitteessä IV. Jos näitä velvoitteita ei ole noudatettu, EKP ja toimivaltainen kansallinen keskuspankki voivat päättää aloittaa arviointivaiheen ja/tai käynnistää määräysten rikkomista koskevan menettelyn, josta säädetään 3 artiklan 1 ja 2 kohdassa. Määräysten rikkomista koskevan menettelyn johdosta EKP voi määrätä asetuksen (EY) N:o 2533/98 7 artiklan mukaisia seuraamuksia.
                           
                        
                              b)
                           
                           
                              lisätään 3 kohta seuraavasti:
                              ”3.   Tämä päätös ei vaikuta EKP:n valtuuksiin määrätä seuraamuksia asetuksen (EY) N:o 2533/98 7 artiklan nojalla.”;
                           
                        
            
                  3.
               
               
                  korvataan 3 artiklan 1 kohdan a alakohta seuraavasti:
                  
                              ”a)
                           
                           
                              EKP tai toimivaltainen kansallinen keskuspankki voi tiedonantovaatimusten noudattamatta jättämisen kirjattuaan antaa kyseessä olevalle tiedonantajalle varoituksen, jossa se ilmoittaa, millä tavalla kyseiset vaatimukset on jätetty noudattamatta, ja suosittaa korjaavia toimenpiteitä, joihin olisi ryhdyttävä sen välttämiseksi, ettei vaatimusten noudattamatta jättäminen toistu;”;
                           
                        
            
                  4.
               
               
                  korvataan 4 artiklan 2 kohta seuraavasti:
                  ”2.   Jos kyseessä on oikea-aikaisuuteen liittyvä määräysten rikkominen, rikkomisen vakavuus riippuu niiden työpäivien tai -tuntien lukumäärästä, joilla EKP:n tai kansallisen keskuspankin asettama määräaika on ylitetty.”;
               
            
                  5.
               
               
                  Lisätään 4 a artikla seuraavasti:
                  ”4 a artikla
                  Vastaaminen tiedusteluihin
                  Tiedonantajien on vastattava mahdollisia tilastointiin liittyvien tiedonantovaatimusten noudattamatta jättämisiä koskeviin kysymyksiin EKP:n tai asianomaisen kansallisen keskuspankin asettamassa määräajassa.”;
               
            2 artikla
      Voimaantulo
      Tämä päätös tulee voimaan 1 päivänä huhtikuuta 2017. Sitä sovelletaan 31 päivän maaliskuuta 2017 viitejaksosta lukien päivittäisten tiedonantovaatimusten, maaliskuun 2017 viitejaksosta lukien kuukausittaisten ja vuosittaisten tiedonantovaatimusten ja vuoden 2017 ensimmäisestä vuosineljänneksestä lukien neljännesvuosittaisten tiedonantovaatimusten osalta.
      
         Tehty Frankfurt am Mainissa 26 päivänä tammikuuta 2017.
         
            
               EKP:n puheenjohtaja
            
            Mario DRAGHI
         
      
      
         (1)  EYVL L 318, 27.11.1998, s. 8.
      
         (2)  EYVL L 318, 27.11.1998, s. 4.
      
         (3)  EYVL L 264, 12.10.1999, s. 21.
      
         (4)  Euroopan keskuspankin päätös EKP/2010/10, annettu 19 päivänä elokuuta 2010, tilastointiin liittyvien tiedonantovaatimusten noudattamatta jättämisestä (EUVL L 226, 28.8.2010, s. 48).
      
         (5)  Euroopan keskuspankin asetus (EU) N:o 1333/2014, annettu 26 päivänä marraskuuta 2014, rahamarkkinatilastoista (EKP/2014/48) (EUVL L 359, 16.12.2014, s. 97).
      
         (*1)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).
      
         (*2)  Euroopan keskuspankin asetus (EU) N:o 1333/2014, annettu 26 päivänä marraskuuta 2014, rahamarkkinatilastoista (EKP/2014/48) (EUVL L 359, 16.12.2014, s. 97).”;
      
         (*3)  Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).”;